alexandrainst/scandi-wiki huggingface dataset:
Radio Televizioni Shqiptar

Radio Televizioni Shqiptar (RTSH) (norsk oversettelse: Albansk radio og fjernsyn) er Albanias statlige allmennkringkaster, etablert i 1938 med hovedkontor i Tirana. Selskapet driver to riksdekkende tv-kanaler og flere nisjekanaler. I tillegg har RTSH fire radiokanaler som benytter navnet Radio Tirana. En av dem er en internasjonal kanal som sender programmer på albansk og syv andre språk på mellombølge, kortbølge og digitalt. Den internasjonale kanalen har benyttet et tema fra sangen «Keputa një gjethe dafina» som kjenningsmelodi. RTSH er finansiert ved reklame, en reklameavgift og et årlig bidrag fra den albanske regjeringen.

Historie

RTSH under Folkerepublikken Albania 
Til tross for landets beskjedne størrelse og isolasjonistiske politikk, var Radio Tirana en relativt stor kringkaster under den kalde krigen. Blant språkene Radio Tirana sendte på, var svensk.

I perioden der Albania inngikk en allianse med Kina i 1960- og 1970-årene, måtte Radio Tirana balansere på en fin linje mellom det å være anti-vestlig og anti-østlig. Radiostasjonen var derfor politisk sett nær politikken til Kina. Bruddet med Kina førte ikke til store endringer, og programmene hadde fortsatt en klar marxist-leninistisk tone. 

Politiske programmer dominerte i 1970-årene og inkluderte programmer som Marxismen-leninismen – en evig ung og vitenskapelig doktrine og Sosialismen og ungdommen. Programmet Leafing through the Marxist-Leninist press siterte fra aviser som var allierte med Arbeidets parti.

De siste månedene før regimet falt, ble de politiske programmene kuttet ned og delvis tatt av luften, mens en sluttet helt med å spille Internasjonalen ved sendestart.

Etter kommunismen 
Etter 1993 har RTSH også sendt fjernsyn via satellitt beregnet for albanskspråklige i Kosovo, Serbia, Nord-Makedonia, Montenegro og Hellas, foruten øvrige Europa. RTSH ble medlem av EBU i 1999.

Kanaltilbud

Fjernsyn 
RTSH 1 HD – landets eldste tv-kanal. Allmennkanal som retter seg mot et bredt publikum. Startet prøvesendinger 29. april 1960, men innførte regulære, daglige sendinger først i 1971.
 RTSH 2 HD – allmennkanal
 RTSH 3 HD – allmennkanal
 RTSH Sport – sender idrettsprogrammer og sportsbegivenheter 
 RTSH Film – sender filmer og serier
 RTSH Shqip – sender programmer om og på albansk til albanere i utlandet

Radio 
 Radio Tirana – landets hovedkanal på radio. Startet prøvesendinger i 1937 og faste sendinger 28. november 1938.
 Radio Tirana 2 – sender sport, kultur, nyheter og underholdning samt populærmusikk innen sjangre som pop, dance, reggae, jazz og dance.
 Radio Tirana 3 – også kalt Radio Tirana Internacional. Internasjonal kanal som sender på syv språk: engelsk, fransk, gresk, tysk, italiensk, serbisk og tyrkisk.
 Radio Tirana Klasik – het tidligere Boom Boom Radio, men ble omgjort til en kanal som spiller klassisk radio i mai 2017.

Referanser

Eksterne lenker
 
 Radio Station World

Albania
Etableringer i 1938
Kringkastingsselskaper
Den europeiske kringkastingsunion
Bromölla kommune

Bromölla kommune er en kommune i Skåne län i landskapet Skåne i Sverige. Kommunens administrasjonssenter ligger i Bromölla.

Tettsteder 
Bromölla kommune har fem tettsteder. I tabellen oppgis antall innbyggere per 31. desember 2010.

Noter:
  - Den delen  av Valje som ligger i Bromölla kommune. En mindre del ligger i Sölvesborg kommune.

Referanser

Eksterne lenker 
 
 Kommunens nettsider
Lunde bru

Lunde bru er ei tørrmurt steinhvelvbru på fylkesveg 251 i Etnedal kommune i Innlandet. Brua krysser elva Etna ved Lunde. Lunde bru er 132 meter lang og ble bygd mellom 1827 og 1829. Tidligere hadde det vært ei trebru på Lunde (oppført i 1795) da hovedveien mellom Christiania og Bergen ble lagt om Etnedal. Den er Norges eldste tørrmurte steinhvelvbru i bruk på offentlig vei i Norge. Den ble fredet i 1984. Det er også den lengste ett-spenns steinhvelvbro i tørrmur. Brua er godkjent for kjøretøy med totalvekt inntil 50 tonn.

Brua har til sammen tre hvelv, og er 7 meter høy på midten. Hovedhvelvets lysvidde er 21,2 meter. Deler av brua ble forsøkt sprengt av norske soldater i 1940 under kampene i Valdres  men den ble restaurert året etter. Brua er brukt i Etnedal kommunes kommunevåpen.

Se også 
 Liste over broer i Norge
 Liste over broer i Norge etter lengde

Referanser

Eksterne lenker 
 
 

Gamle veier i Norge
Steinhvelvbroer
Veibroer i Innlandet
Veier i Etnedal
Broer åpnet i 1829
1829 i Norge
Kulturminner i Etnedal
Opplands samferdselshistorie
Steder avbildet på norske kommunevåpen
Stift (andre betydninger)

Stift kan vise til:
 Stift – tidligere betegnelse på dagens bispedømme i Norge
 Stift – liten spiker (også om større spiker med rundt eller kantet tverrsnitt)
 Tegnestift
 Heftestift – metalltråd bøyd i to rette vinkler, til maskinell sammenhefting av papir
 Blyantstift
 Fargestift
 Stift – i platespillerpickup
 Leppestift – sminkeartikkel
 Stiften (slå stift) – i turn: via håndstående kaste seg rundt og komme ned på bena
 Stift - avbryterkontakt brukt for å gi og justere tenningstgnist i eldre enkle bensinmotorer.
Helsingborg kommune

Helsingborg kommune er en kommune i Skåne län i landskapet Skåne i Sverige. Kommunen administrasjonssenter ligger i Helsingborg.

Demografi

Tettsteder 
Helsingborg kommune har seksten tettsteder. I tabellen oppgis antall innbyggere per 31. desember 2010.

Noter:
  - Den delen  av Rydebäck som ligger i Helsingborg kommune. En mindre del ligger i Landskrona kommune.
  - Den delen  av Viken som ligger i Helsingborg kommune. Hoveddelen av tettstedet ligger i Höganäs kommune.

Referanser

Eksterne lenker 
 
 Kommunens nettsider
Demonenes port

Demonenes port (Rashōmon, kanji: 羅生門) er et japansk kriminaldrama fra 1950 regissert av Akira Kurosawa. Den er kanskje mest kjent under originaltittelen Rashōmon, som henspiller på «slottsporten», en innfartsbygning i Kyoto. Handlingen er lagt til 1100-tallets Japan. 

Filmen ble tildelt Gulløven under Filmfestivalen i Venezia i 1951. Prisen bidro sterkt til Kurosawas og dermed også japansk films gjennombrudd i Vesten.

Handling 
Filmmanuset bygger på to noveller av Ryunosuke Akutagawa, den ene med samme tittel som filmen. Den andre heter Yabu no naka (藪の中) – Inne i lunden (1921), som tilsvarer hoveddelen av intrigen.

Handlingen kretser omkring en voldtekt av en kvinne og mordet på hennes mann, en samurai, og hvordan hendelsesforløpet oppfattes helt forskjellig av fire ulike vitner (inkludert offeret selv via spiritistisk medium). Spørsmålet handlingen stiller er hvordan man egentlig kan skille sant fra usant eller om det i det hele tatt er mulig.

Handlingen har intet med selve de legendariske Rashōmon-fortellinger å gjøre, men benytter disse bare stemningsskapende for sin handlingsramme, som spiller på den undergangs- eller endetidsstemning som Heian-tiden fremstår som i den japanske litteratur. Det heter at denne porten på 1100-tallet var blitt helt forfallen og var blitt et usselt  sted der tyver og andre usmakelige skikkelse skjulte seg, og hvor folk kvittet seg med lig og uønskede spedbarn.

Utvalgt rolleliste 
Toshiro Mifune – Tajomaro, banditt
Machiko Kyo – Masako, samuraiens hustru
Masayuki Mori – Takehiro, samurai
Takashi Shimura – Vedhuggeren
Minoru Chiaki – Presten
Fumiko Honma – Mediet

Referanser

Eksterne lenker
 

Japanske dramafilmer
Japanske mysteryfilmer
Kriminalfilmer
Filmer fra 1950
Oscar-vinnere (fremmedspråklige film)
Gulløven-vinnere
Sort-hvitt-filmer
Japanskspråklige filmer
Filmer regissert av Akira Kurosawa
Filmer lagt til Japan
Den europeiske organisasjonen for meteorologisatellitter

Den europeiske organisasjonen for meteorologisatellitter (engelsk: European Organisation for the Exploitation of Meteorological Satellites, forkortet EUMETSAT) er en internasjonal organisasjon med formål å utnytte informasjon fra meteorologiske satellitter. Organisasjonen ble etablert i 1983 og har 20 medlemsstater og ni samarbeidsstater i Europa. Hovedkontoret ligger i Darmstadt i Tyskland.

Medlemslandene er Belgia, Danmark, Finland, Frankrike, Hellas, Irland, Italia, Kroatia, Luxembourg, Nederland, Norge, Portugal, Slovakia, Spania, Storbritannia, Sverige, Sveits, Tyrkia, Tyskland og Østerrike. Medlemslandene er hovedbidragsytere til organisasjonen og de største brukerne av organisasjonens tjenester. I tillegg har organisasjonen ti samarbeidsland: Bulgaria, Estland, Island, Latvia, Litauen, Polen, Romania, Slovenia, Tsjekkia og Ungarn. Det siste landet som ble medlem, var Kroatia i juli 2006, etter å ha vært samarbeidsland siden 2002.

Medlemsland

Eksterne lenker 
 

Romfartsorganisasjoner
Europeiske organisasjoner
Etableringer i 1983
Meteorologiske institusjoner og stasjoner
Deng Pufang

Deng Pufang (kinesisk: 邓朴方, pinyin:  Dèng Pǔfāng , født 16. april 1944 i Zuoquan i Jinzhong i Shanxi i Kina) er førstefødte sønn av Deng Xiaoping og hans tredje hustru Zhuo Lin. Han ansees som et seniormedlem av «kronprinspartiet», det vil si den gruppe yngre mennesker som er på vei opp og frem på grunn av sin familiebakgrunn.

Under kulturrevolusjonen ble Deng Xiaoping og dermed også hans familie målskive for Mao Zedong. Maos rødegardister fengslet Deng Pufang, torturerte ham og presset ham ut av vinduet i en fireetasjers bygning. Fallet gjorde ham paraplegisk lam.

Deng Pufang er nå (2007) formann for Det kinesiske handicapføderasjon, som han var med på å grunnlegge i 1988. Han mottok De forente nasjoners menneskerettighetspris i desember 2003 for hans arbeide for å verne om de funksjonshemmedes rettigheter i Kina.

Eksterne lenker 
 humanrights-china

 

Kinesiske politikere
Personer forfulgt eller i unåde under kulturrevolusjonen
Personer fra Jinzhong
Deng Tuo

Deng Tuo (kinesisk: 邓拓, pinyin: Dèng Tuò; født 26. februar 1912 i Minhou nær Fuzhou i Fujian i Kina, selvmord 17. mai 1966 i Beijing) var en kommunistisk kinesisk forfatter, journalist, redaktør og politiker.

Biografi
Han tilhørte det kinesiske politiske byråkrati, og var samtidig en ledende kunstner og estét, kjent for en satirisk stil.

Han hadde vært med Mao Zedong siden årene i Yan'an, og var i 1940-årene redaktør av avisen Jinchaji Ribao. Fra 1948 til 1958 var han sjefredaktør for Renmin Ribao.

I 1966 var han kultursjef i Beijing. 

Under opptrappingen mot kulturrevolusjonen ble han en ideologisk skyteskive, og han begikk i sin fortvilelse selvmord.  Han ble av kulturrevolusjonens folk fremhevet som en av tre anti-maoistene kalt «Trefamilielandsbyen», bestående av ham selv, Wu Han og Liao Mosha. Deres navn inngikk i talekor som man lærte skolebarna og ungpionerene å fremføre under kulturrevolusjonen. 

Deng Tuo, Wu Han, Liao Mosha, Tre fra den samme familie. 
Anti-Parti, Anti-Formann Mao. Trefamilielandsbyen 
er en revisjonistisk svart familie.

 Referanser 

 Litteratur 
 Timothy Cheek: Propaganda and Culture in Mao's China: Deng Tuo and the Intelligentsia,  Oxford University Press, 1998 ISBN 9780198290667 
 Roderick MacFarquhar: The origins of the Cultural Revolution'', Oxford University Press ISBN 0192149970

Personer fra Fuzhou
Personer forfulgt eller i unåde under kulturrevolusjonen
Kinesiske politikere
Kinesiske forfattere
Kinesiske redaktører
NHO Reiseliv

NHO Reiseliv NHO Reiseliv er en landsforening i NHO. Den har nærmere 3000 medlemsbedrifter og er den største arbeidsgiver- og næringsorganisasjonen for reiselivet i Norge.

Medlemsbedriftene er alt fra små familieeide bedrifter til multinasjonale selskaper, og de representerer overnatting, servering, kultur, idrett, destinasjonsselskaper, bilutleie og opplevelsesbedrifter. Administrerende direktør er Kristin Krohn Devold. President er Ole Warberg. NHO Reiselivs organisasjon har et hovedstyre og syv regionale styrer. 

NHO Reiseliv Innkjøpskjeden er en profiluavhengig innkjøpsorganisasjon for bedrifter innen overnattings- og servicenæringen.

NHO Reiseliv har som formål å ivareta medlemsbedriftenes felles interesser og arbeide for at de får rammebetingelser, arbeidsvilkår og forretningsavtaler som styrker deres konkurransedyktighet og lønnsomhet, og som gir gode og sikre arbeidsplasser. Landsforeningen skal fremme kontakt og samarbeid mellom medlemsbedriftene og mellom alle som er ansatt i bedriftene og deres organisasjoner.

Eksterne lenker
 
 

 
Reiseliv
Reiseliv
Maryam Nemazee

Maryam Nemazee (persisk: مریم نمازی) er en iransk TV-journalist. Hun er nyhetsanker hos Bloomberg LP, og bor i London. Tidligere har hun arbeidet for den engelskspråklige nyhetskanalen Russia Today TV og Al Jazeera English.

Referanser

Eksterne lenker
 Maryam Nemazee presenterer nyhetene på Al Jazeera English

Al-Jazeera-journalister
Britiske journalister
RT (Russiske TV-kanaler)

RT, eller Russia Today (russisk: Россия Сегодня) som det het tidligere, er en russisk statseid nettverk av nyhetskanaler på flere språk som kringkastes over kabel, satellitt og internett i hele verden. Den startet sendingene 10. desember 2005. RT har nyhetssendinger på engelsk, arabisk (fra 2007) og spansk (fra 2009), tysk (fra 2014) og fransk (2017). Kanalen har hovedkvarter i Moskva og eies av Russlands statlige nyhetsbyrå RIA Novosti.

Kanalen har som offisielt mål å tilby et «russisk syn på store globale begivenheter». Blant vestlige kommentatorer og medieforskere blir RT ofte omtalt som et tiltak for spredning av propaganda og falske nyheter fra russiske myndigheter og russisk utenrikspolitikk. Kanalen reklamefri og statsfinansiert.

RT ble fjernet fra TV-nettet i Ukraina i 2014 etter Russlands anneksjon av Krim. Latvia og Litauen vedtok tilsvarende fjerning i 2020. Etter Russlands invasjon av Ukraina besluttet Europakommisjonen å utestenge RT fra EU. Apple fjernet RT-mobilappen i alle land unntatt Russland, og Microsoft vektet søkeresultater til RT ned i søkemotoren Bing. 

Flere RT-medarbeidere har sagt opp stillingene i RT i forbindelse med Russlands invasjon av Ukraina 2022.   RT Amerika ble lagt ned.   

Anton Krasovskyjs, RTs kringskastningsdirektør, ble i oktober 2022 suspendert etter å ha uttalt at ukrainske barn som har klaget over at russerne har okkupert Ukraina, burde druknes eller brennes levende, og at Ukraina ikke burde eksistere.

Referanser

Eksterne lenker
 

Kringkastingsselskaper
Russiske medieselskaper
Propaganda
Den russisk-ukrainske krig
Konnerud Idrettslag

Konnerud Idrettslag (stiftet i 1927) er et idrettslag fra Konnerud i Drammen. Klubben har hatt flere gode skiløpere og friidrettsutøvere hvor blant annet Marianne Andersen har vært medlem på orienteringslaget. I de senere årene har fotball blitt en viktigere del av virksomheten, og klubben har avlevert flere spillere til Strømsgodset, helt fra 1960-tallet. Konnerud er i dag Buskeruds største idrettslag med mer enn 3000 medlemmer.

KIL har arrangert verdenscup i skisprint i Drammen sentrum fra 2003, og har ingen planer om slutte å arrangere rennet. Konnerud IL er også tildelt  verdenscup i distanselangrenn, 10 km kvinner og 15 km menn, før ski-VM 2011, og skal i den anledning bygge ut Konnerud Stadion. Konnerud har også arrangert NM på ski to ganger.

I skihopp har Konnerud IL benyttet flere bakker. Konnerudkollen var i sin tid en av landets mest kjente, Kavlemyra var en bakke som ble brukt mye i 1950- og 60-årene., og Damåsbakken var en av de eldste hoppbakkene. KIL hadde også i mange år en stor friidrettsgruppe.

Idag er det stor aktivitet rundt bl.a. langrenn, håndball og fotball. Mange går også på skøyter på de mange banene KIL har på Konnerud, oppe på ca. 220–340 meter over havet. Konnerud er omgitt av mye fin natur som er ypperlig egnet for fotturer og skiturer.

Konneruds kvinnelag i fotball rykket opp til 2. divisjon i 2009. Konnerud er pr. 2010 det eneste laget fra Buskerud i de tre øverste divisjonene i fotball for kvinner. De debuterte i NM med å slå den falne storheten Asker 7-0, med tidligere Asker-spiller Kjersti Thun på Konnerud-laget. Thun er ansatt som leder for et spillerutviklingsprosjekt for jenter som KIL og Buskerud Fotballkrets driver sammen. Konnerud tapte imidlertid 0-10 for 2009s serietoer Stabæk i 2. runde.

Skisporten står fremdeles ekstremt sterkt på Konnerud og Konnerud IL ble kåret til Norges beste langrennklubb av Norges skiforbund i 2017. Prisen ble tildelt for Konnerud IL ski sin  satsing og fokus på bredde og topp i samme klubb, sterkt samhold på tvers av nivå og alder var en av de viktigste grunnene til at Klubben ble kåret til landets beste skiklubb. Konnerud ski har også vært opptatt av samarbeid på tvers av klubb og krets, samt arrangert ski-sprinten i Drammen mange år på rad.

Tabell

Referanser

Eksterne lenker 
 

Idrettslag i Drammen
Idrettslag etablert i 1927
Bandyklubber i Norge
Fotballag i Drammen
Fotballag etablert i 1927
Skiklubber i Norge
Orienteringsklubber i Norge
K-Soft Norway

K-Soft Norge AS  var et norsk selskap som solgte programvare 
med Rune Emanuel Karlsson som daglig leder og styreleder. 
Bedriften ble stiftet 20. mai 2005 og ble lagt ned den 22. juni 2019.
K-Soft Norge AS markedsførte seg gjennom AdWords og e-post og faksmeldinger fra 2005-2009 da firmaet solgte programvarepakker for små og mellomstore bedrifter, som for eksempel fakturaprogrammet Fakt 2000 og programvaren Time 2000. I 2009 sluttet firmaet å selge programvare og disponerte deretter ikke lenger www.k-soft.no  K-Soft Norge AS hadde etter 2009 ikke noen ansatte og drev kun en begrenset virksomhet som mva. representant.

Kritikk
K-Soft har fått oppmerksomhet i pressen for sine markedsføringsmetoder, og forbrukerombudet har fått klager på uønskede fakser og spam fra K-Soft. 
Computerworld skrev en artikkel som hevdet at bedriften brukte norske bedrifter som Statoil, NSB, TINE og Nycomed som kundereferanser, uten at å legge frem bevis på at disse bedriftene var kunder hos K-Soft. K-Soft klaget Computerworld inn til PFU og artikkelen ble felt av PFU. Daglig leder i K-Soft, Rune E. Karlsson, fremholder at store deler av kritikken kommer fra et fåtall som ønsker å sverte selskapet.

I 2002 startet en tvist mellom daværende enkeltmannsforetak K-Soft Emanuel Karlsson og kunden Ing T Dahn AS. Kunden ønsket å returnere en programvarepakke, mens selskapet ikke ville godta returen. Da K-Soft i 2005 nektet å godta retur fra en annen kunde, la denne kunde samme år ut innlegg på Usenet under tittelen «Svindlerfirma - K-Soft Norge AS». 
Senere samme år gikk K-Soft til søksmål mot ham, Torgeir von Dahn og to andre nettdebattanter for piratkopiering og ærekrenking. Søksmålene endte med at «To personer har fått midlertidige forføyninger for å ha linket til en piratkopi av programmet». Den 1. februar 2008 ble de saksøkte frifunnet av Oslo tingrett for anklager om injurier, og K-Soft måtte betale saksomkostninger for samtlige involverte.
Firmaet anket til Borgarting Lagmannsrett som den 4. juni 2008 opphevet Tingsrettens kjennelse og dømte de fire nettdebattanter til å betale saksomkostningene.

Referanser

Eksterne lenker
 K-Softs internettsider

Norske programvareselskaper
Selskaper etablert i 2005
Hässleholm kommune

Hässleholm kommune er en kommune i Skåne län i landskapet Skåne i Sverige. Kommunens administrasjonssenter ligger i Hässleholm.

Den olympiske mester i skyting, Pia Hansen, er fra Hässleholm.

Tettsteder 
Hässleholm kommune har 16 tettsteder. I tabellen oppgis antall innbyggere per 31. desember 2010.

Vennskapsbyer 
 Baja, Ungarn
 Darłowo, Polen
 Eckernförde, Tyskland
 Nykøbing Sjælland, Danmark

Galleri

Referanser

Eksterne lenker 
 
 Kommunens nettsider
Höganäs kommune

Höganäs kommune er en kommune i Skåne län i landskapet Skåne i Sverige. Kommunens administrasjonssenter ligger i Höganäs.

Tettsteder 
Höganäs kommune har sju tettsteder. I tabellen oppgis antall innbyggere per 31. desember 2010.

Noter:
  - Den delen  av Viken som ligger i Höganäs kommune. En mindre del ligger i Helsingborg kommune.

Referanser

Eksterne lenker 
 
 Kommunens nettsider
Hörby kommune

Hörby kommune er en kommune i Skåne län i landskapet Skåne i Sverige. Kommunens administrasjonssenter ligger i Hörby.

Tettsteder 
Hörby kommune har fem tettsteder. I tabellen oppgis antall innbyggere per 31. desember 2010.

Noter:
  - Den delen  av Ludvigsborg som ligger i Hörby kommune. En mindre del ligger i Höör kommune.

Referanser

Eksterne lenker 
 
 Kommunens nettsider
Spillvann

Spillvann er overskuddsvann fra industrielle prosesser og  kloakkforurenset vann fra industri og boliger.

Spillvannet transporteres i rør under bakkenivå, ofte via en eller flere pumpestasjoner på vei til et Kloakkrenseanlegg for behandling. 
Ved kildeseparering blir spillevannet (kloakk) separert i gråvann (fra vask og dusj) og svartvann (fra toalett inkl vakuumtoalett og urinal). Løsningen benyttes i kombinasjon med renseanlegg for gråvann og egen svartvannsbehandling.

Avfall
Vann
Gjenvinning
Höör kommune

Höör kommune er en kommune i Skåne län i landskapet Skåne i Sverige. Kommunens administrasjonssenter ligger i Höör.

Ringsjön deler den sydlige delen av kommunen fra resten. Kommunen grenser til Hörby, Eslöv, Klippan og Hässleholm kommune.

Höörs kommune har siden 2005 blitt definert som en del av Stor-Malmö av Statistiska centralbyrån.

Tettsteder
Höör kommune har åtte tettsteder. I tabellen oppgis antall innbyggere per 31. desember 2010.

Noter:
 - Den delen  av Ludvigsborg som ligger i Höör kommune. Hoveddelen av tettstedet ligger i Hörby kommune.
 - Den delen  av Löberöd som ligger i Höör kommune. Hoveddelen av tettstedet ligger i Eslöv kommune.

Referanser

Eksterne lenker 
 Höörs kommun (svensk)
Martin Dahlin

Martin Dahlin (født 16. april 1968 i Uddevalla) er en svensk tidligere fotballspiller. Han vokste opp i Lund. Han var en viktig spiller for Sverige under VM i fotball 1994. Han skåret den viktige utligningen mot , og lagde to mål mot , og et mot .

Dahlin har lansert egen kleskolleksjon, med den norske spydkasteren Andreas Thorkildsen som modell. Dahlin er aktiv fotballagent.

Meritter 
 1988 med Svensk mester med Malmø FF
 1993: Guldbollen
 VM i fotball 1994: Bronse
 EM i fotball 1992: Semfinale

Referanser

Eksterne lenker 
 

Svenske fotballspillere
Svenske landslagsspillere i fotball
Fotballagenter
Fotballspillere under Sommer-OL 1988
Deltakere for Sverige under Sommer-OL 1988
Spillere i Fotball-EM 1992
Spillere i Fotball-VM 1994
Fotballspillere for Malmö FF
Fotballspillere for Borussia VfL 1900 Mönchengladbach
Fotballspillere for AS Roma
Fotballspillere for Blackburn Rovers FC
Fotballspillere for Hamburger SV
Fotballspillere for Lunds BK
Personer fra Uddevalla
Revolvermagasinet

Revolvermagasinet er et norsk humorprogram med Charlo Halvorsen, Stig Holmer og Otto Jespersen som ble sendt NRK Radio fra 1988 til 1992. Programmet gikk på P1 og ble de første årene sendt på fredagskvelder, mellom klokken 23 og 24. Fra høsten 1991 ble det kjent under navnet Nye revolvermagasinet og gikk på onsdagskveldene. En rekke kjente politikere og kulturpersonligheter ble intervjuet i programmet. Gjestene fikk sjelden slippe til og spørsmålene var gjennomgående useriøse. Programmet hadde undertittelen «et oppgjør med virkeligheten».

Andre som medvirket i programmet var Øystein Bache, Rune Gokstad, Jan Pande-Rolfsen, Svein Byhring og Cille Biermann.

Programmet ble i løpet av de årene det gikk blant de mest populære underholdningsprogram på radio. Dagbladet kåret det til «Norges tøffeste radioprogram noensinne».

Revolvermagasinet ble sendt fra 16. september 1988 til 23. mai 1992. Deler av programmet ble sendt i reprise i 2003.

Referanser

Radioprogrammer på NRK Radio
Norske humorprogrammer på radio
Norske radioprogrammer fra 1980-årene
Norske radioprogrammer fra 1990-årene
Satire
Molde fengsel

Molde fengsel er et tidligere fengsel i Molde sentrum. Fengselet ble stengt i 2005 i forbindelse med åpning av Hustad fengsel etter omfattende råte- og soppskader. Bygget fungerer i dag som undervisningsareal for Molde kulturskole og kontorlokale for Molde kommune. Rådstua har også blitt oppgradert for 6 millioner kroner og fungerer som vigselslokale for borgerlige vigelser.

Eksterne lenker 
 www.kriminalomsorgen.no
 
https://www.rbnett.no/pluss/2016/11/17/Vil-bruke-6-millioner-p%C3%A5-r%C3%A5dstua-13803947.ece
http://www.molde.kommune.no/borgerlig-vielse.6017171.html?showtipform=2

Fengsler i Norge
Kulturminner i Molde
Byggverk i Molde